కోలీవుడ్లో బడా హిట్గా చెప్పుకుంటోన్న ఓ స్టార్ హీరో సినిమా కలెక్షన్స్పై పెద్ద రగడే జరుగుతోంది. ఆ సినిమా కలెక్షన్స్ ఎంతయినా మొత్తం మీద నష్టమే అంటున్నాడు ఓ నటుడు. కోలీవుడ్ బాక్సాఫీస్ వద్ద 250 కోట్ల కలెక్షన్స్ సాధించి సరికొత్త రికార్డులు సృష్టించిన చిత్రంగా 'మెర్సల్' ప్రచారం పొందుతోంది. అయితే ఈ సినిమా భారీ లాభాలు కాదు.. భారీ నష్టాలను మిగిల్చిందని పెద్ద బాంబ్ పేల్చాడు తమిళ నటుడు-రాజకీయ నాయకుడు ఎస్.వి. శేఖర్. 'మెర్సల్' కాస్ట్ ఫెయిల్యూర్ అయ్యిందని అందుకే ఈ చిత్రానికి 60 కోట్ల వరకూ నష్టం వచ్చిందని షాకింగ్ స్టేట్మెంట్ ఇచ్చాడు ఈ సీనియర్ యాక్టర్. 'మెర్సల్'కు మంచి కలెక్షన్సే వచ్చాయని అయితే ఈ సినిమాకి పనిచేసిన స్టార్ కాస్ట్ విజయ్, సమంత, కాజల్, నిత్యమీనన్ అలాగే టెక్నికల్ టీమ్ అయిన డైరెక్టర్ అట్లీ, మ్యూజిక్ డైరెక్టర్ ఏ.ఆర్.రహమాన్ ఆ వచ్చిన కలెక్షన్స్లో సగానికి పైగా పారితోషికాల రూపంలో పట్టికెళ్లిపోయారంటున్నాడు ఎస్.వి.శేఖర్. మరీ ముఖ్యంగా గతంలో 3 కోట్ల రెమ్యునరేషన్ తీసుకునే డైరెక్టర్ అట్లీ ఈ చిత్రానికి ఏకంగా 13 కోట్లను పారితోషికంగా అందుకున్నాడంటున్నాడు. జి.ఎస్.టి. డైలాగ్స్తో బి.జె.పి గవర్న్మెంట్కు చెమటలు పట్టించిన 'మెర్సల్'పై రివెంజ్ తీర్చుకోవడానికే ఆ పార్టీలో ఉన్న నటుడు ఎస్.వి.శేఖర్ ఈ ఆరోపణలు చేస్తున్నాడనే కామెంట్స్ వినిపిస్తున్నాయి. ఏది ఏమైనా తమ సినిమాకి నష్టాలు వస్తే ఆ చిత్ర నిర్మాతలు చెప్పాలి కానీ సినిమాకి అస్సలు సంబంధంలేని నటుడు కామెంట్ చేయడం కోలీవుడ్లో సంచలనంగా మారింది. ఇలాంటివి రిపీట్ అయితే మునుముందు మరింత మంది చిత్రపరిశ్రమపై దాడికి దిగవచ్చని ఆదిలోనే ఇలాంటివి తుంచి వేయాలంటున్నారు కోలీవుడ్ చిత్ర ప్రముఖులు. మరి నిర్మాతల మండలి ఈ విషయమై ఏమంటుందో చూడాలి.
kolivudlo bada hitga cheppukuntonna oo star heero sinima kalekshanspy pedda ragade jarugutondi. aa sinima collections entayinaa mottam meeda nashtame antunnadu oo natudu. kolivud baxafis vadda 250 kotla collections saadhinchi sarikotta rikaardulu srushtinchina chitramgaa 'mersal' prachaaram pondutondi. ayithe ee sinima bhari labhalu kaadu.. bhari nashtaalanu migilchindani pedda bamb pelchaadu tamila natudu-rajakeeya nayakudu es.vi. shekhar. 'mersal' cast failure ayyindani anduke ee chitraaniki 60 kotla varakuu nashtam vachindani shaking statement ichadu ee seanier actor. 'mersal'ku manchi kalekshanse vachaayani ayithe ee sinimaki panichesina star cast vijay, samanta, kajal, nityameenan alaage technical team ayina director atley, music director e.ar.rahaman aa vachina kalekshanslo sagaaniki paiga paaritoshikaala roopamlo pattikellipoyarantu es.vi.shekhar. mari mukhyamgaa gatamlo 3 kotla remuneration teesukune director atley ee chitraaniki ekamgaa 13 kotlanu paaritoshikamgaa andukunnadantunnada. ji.es.ti. dilagsto bi.je.pi gavarnmentku chematalu pattinchina 'mersal'pai rivenz teerchukovadaanike aa paartiiloo unna natudu es.vi.shekhar ee aaropanalu chestunnadane comments vinipistunnaayi. edhi emaina tama sinimaki nashtaalu vaste aa chitra nirmaatalu cheppali cony sinimaki assalu sambandhamleni natudu comment cheyadam kolivudlo sanchalanamgaa maarindi. ilantivi repeate ayithe munumundu marinta mandi chitraparisramapai daadiki digavachani aadilone ilantivi tunchi veyaalantunnaaru kolivud chitra pramukhulu. mari nirmaatala mandali ee vishayamai emantundo chudali.